Það mun aldrei öllum líka við þig – Alveg sama hvað þú reynir Forsíða » Nýtt » Það mun aldrei öllum líka við þig – Alveg sama hvað þú reynir Þótt okkur langi til eða við trúum því að öllum líki við okkur þá er það ekki þannig . Það eru og munu alltaf vera einhverjir sem bara líkar ekki við þig . Og þetta er staðreynd hvort sem okkur líkar betur eða verr . Sama hvað þú reynir Alveg sama hversu mikið þig langar til og sama hversu mikið þú reynir að gera þessu fólki til geðs – því mun samt ekki líka við þig . En veistu hvað – það er bara í góðu lagi ! Hættu að reyna og að eyða dýrmætum tíma þínum í það og að velta því fyrir þér af hverju viðkomandi líkar ekki við þig . Þú munt líklega aldrei skilja það og það skiptir ekki heldur nokkru máli . Sættu þig því við það . Svona er lífið og við mannfólkið erum eins ólík og við erum mörg . Svo eru það allir hinir En svo eru það allir hinir sem virkilega líkar vel við þig . Þú finnur strauminn , tenginguna og orkuna sem tengir ykkur saman . Eitthvað alveg ósýnilegt en samt svo frábært . Þetta er þitt fólk ! Eyddu frekar tíma þínum í þessa einstaklinga heldur en að velta þér upp úr því af hverju öllum hinum líkar ekki við þig . Þeir sem hafa áhuga á þér , þeir sem gefa þér orku , þeir sem bera hag þinn fyrir brjósti og þeir sem finnst þú skemmtileg / ur og áhugaverðu / ur – þetta er þitt fólk . Og það sem er enn betra er að þú getur gefið þeim svo margt tilbaka ef þú notar tíma þinn í að staldra við og meta þessa einstaklinga í stað þess að rembast við að gera öllum hinum til hæfis . Því allir hinir skipta ekki nokkru máli .